### NN 107/2025 (30.7.2025.), Pravilnik o izmjenama i dopunama Pravilnika o vođenju registara

MINISTARSTVO FINANCIJA

1532

Na temelju članka 35. stavka 3. Zakona o reviziji (»Narodne novine«, br. 127/17., 27/24., 85/24. i 145/24.) ministar financija donosi

PRAVILNIK

O IZMJENAMA I DOPUNAMA PRAVILNIKA
 O VOĐENJU REGISTARA

Članak 1.

U Pravilniku o vođenju registara (»Narodne novine«, broj 44/19.) članak 2. mijenja se i glasi:

»Ministarstvo financija upisuje po službenoj dužnosti u odgovarajuće registre osobu kojoj je izdalo odobrenje za rad odnosno kojoj je odobrilo registraciju, u skladu s odredbama Zakona o reviziji (»Narodne novine«, br. 127/17., 27/24., 85/24. i 145/24., u daljnjem tekstu: Zakon) i podzakonskim propisima.«.

Članak 2.

U članku 3. točka 4. briše se.

Dosadašnje točke 5. do 7. postaju točke 4. do 6.

Članak 3.

U članku 5. u uvodnoj rečenici iza riječi: »odobrenje za rad« dodaju se riječi: »za obavljanje revizorskih usluga«.

U točki 5. iza riječi: »odobrenja za rad« dodaju se riječi: »za obavljanje revizorskih usluga«.

U točki 9. iza riječi: »način« dodaju se riječi: »te podatak je li ovlaštenim revizorima izdano odobrenje za rad za obavljanje provjere izvještaja o održivosti«.

U točki 14. iza riječi: »trećoj zemlji« stavlja se zarez i briše se riječ: »te«, a iza riječi »registraciju« dodaju se riječi: »te podatak odnosi li se registracija na zakonsku reviziju, provjeru izvještaja o održivosti ili na oboje«.

Članak 4.

U članku 6. u uvodnoj rečenici iza riječi: »odobrenje za rad« dodaju se riječi: »za obavljanje zakonske revizije i drugih revizorskih usluga i odobrenje za rad za obavljanje provjere izvještaja o održivosti«.

U točki 5. iza riječi: »odobrenja za rad« dodaju se riječi: »za obavljanje zakonske revizije i drugih revizorskih usluga«.

Iza točke 5. dodaje se nova točka 6., koja glasi:

»6. ako je ono izdano, broj i datum odobrenja za rad za obavljanje provjere izvještaja o održivosti«.

Dosadašnje točke 6. do 8. postaju točke 7. do 9.

U dosadašnjoj točki 8., koja postaje točka 9., iza riječi: »način« dodaju se riječi: »te podatak je li ovlaštenim revizorima izdano odobrenje za rad za obavljanje provjere izvještaja o održivosti«.

Dosadašnje točke 9. i 10. postaju točke 10. i 11.

U dosadašnjoj točki 10., koja postaje točka 11., iza riječi: »trećoj zemlji« stavlja se zarez i briše se riječ: »te«, a iza riječi »registraciju« dodaju se riječi: »te podatak odnosi li se registracija na zakonsku reviziju, provjeru izvještaja o održivosti ili na oboje«.

Dosadašnje točke 11. i 12. postaju točke 12. i 13.

Članak 5.

U članku 7. u uvodnoj rečenici iza riječi: »odobrenje za rad« dodaju se riječi: »za obavljanje zakonske revizije i drugih revizorskih usluga i odobrenje za rad za obavljanje provjere izvještaja o održivosti«.

U točki 5. iza riječi: »odobrenja za rad« dodaju se riječi: »za obavljanje zakonske revizije i drugih revizorskih usluga«.

Iza točke 5. dodaje se nova točka 6., koja glasi:

»6. ako je ono izdano, broj i datum odobrenja za rad za obavljanje provjere izvještaja o održivosti«.

Dosadašnja točka 7. postaje točka 8.

U dosadašnjoj točki 7., koja postaje točka 8., iza riječi: »registraciju« dodaju se riječi: »te podatak odnosi li se registracija na zakonsku reviziju, provjeru izvještaja o održivosti ili na oboje«.

Dosadašnje točke 8. i 9. postaju točke 9. i 10.

Članak 6.

Članak 8. briše se.

Članak 7.

Članak 9. mijenja se i glasi:

»Registar revizorskih društava iz drugih država članica kojima je registraciju za obavljanje zakonske revizije i provjere izvještaja o održivosti odobrilo Ministarstvo financija sadržava sljedeće podatke:

1. tvrtku

2. adresu sjedišta i naziv matične države članice te poslovnu adresu u Republici Hrvatskoj, ako je primjenjivo

3. registarski broj iz registra matične države članice

4. identifikacijski broj

5. broj i datum registracije koju je odobrilo Ministarstvo financija

6. pravni oblik

7. broj i datum odobrenja za rad za obavljanje zakonske revizije izdanog od nadležnog tijela matične države članice te naziv i adresu nadležnog tijela

8. ako je ono izdano, broj i datum odobrenja za obavljanje provjere izvještaja o održivosti izdanog od nadležnog tijela matične države članice te naziv i adresu nadležnog tijela

9. ime i prezime glavne osobe za kontakt i kontakt podaci (broj telefona/mobitela, adresa internetske stranice i adresa elektroničke pošte)

10. ime i prezime te registarski broj svih ovlaštenih revizora koji su zaposleni u revizorskom društvu, ili su s njime povezani kao partner ili na drugi način te podatak je li ovlaštenim revizorima izdano odobrenje za rad za obavljanje provjere izvještaja o održivosti

11. ime i prezime glavnog revizijskog partnera koji obavlja zakonsku reviziju u ime revizorskog društva u Republici Hrvatskoj

12. poslovnu adresu te broj i datum odobrenja za rad glavnom revizijskom partneru od nadležnog tijela matične države članice, naziv i adresu nadležnog tijela i registarski broj, ukoliko je primjenjivo

13. broj i datum odobrenja za rad za obavljanje zakonske revizije i drugih revizorskih usluga glavnom revizijskom partneru izdanog od Ministarstva financija

14. ako je ono izdano, broj i datum odobrenja za rad za obavljanje provjere izvještaja o održivosti glavnom partneru za održivost izdanog od Ministarstva financija.

15. ime i prezime odnosno naziv te poslovnu adresu svih članova odnosno dioničara revizorskog društva

16. ime i prezime, funkciju te poslovnu adresu svih članova uprave ili upravnog odbora

17. članstvo u mreži i popis naziva i adresa društava članova i povezanih društava ili naznaku mjesta gdje su takve informacije dostupne javnosti

18. broj i datum svake druge registracije revizorskog društva kod nadležnog tijela drugih država članica te naziv i adresu nadležnog tijela za registraciju

19. broj i datum registracije u drugoj državi članici revizorskog društva kao subjekta za obavljanje revizije u trećoj zemlji, naziv i adresu tijela države članice nadležnog za registraciju te podatak odnosi li se registracija na zakonsku reviziju, provjeru izvještaja o održivosti ili na oboje

20. naziv i adresu nadležnih tijela države članice odgovornih za nadzor osiguranja kvalitete rada i nadzor ovlaštenih revizora i revizorskih društava

21. izrečene odluke i nadzorne mjere iz članka 94. stavka 1. Zakona, a u svezi članka 97. Zakona.

Članak 8.

U članku 10. u uvodnoj rečenici iza riječi: »odobrenje za rad« dodaju se riječi: »za obavljanje zakonske revizije i provjere izvještaja o održivosti«.

Točka 5. mijenja se i glasi:

»5. broj i datum odobrenja za rad za obavljanje zakonske revizije koje je izdalo Ministarstvo financija«.

Iza točke 5. dodaje se nova točka 6., koja glasi:

»6. ako je ono izdano, broj i datum odobrenja za rad za obavljanje provjere izvještaja o održivosti koje je izdalo Ministarstvo financija«.

Dosadašnje točke 6. i 7. postaju točke 7. i 8.

Dosadašnja točka 7., koja postaje točka 8., mijenja se i glasi:

»8. broj i datum odobrenja za rad za obavljanje zakonske revizije kod nadležnog tijela matične države članice ili nadležnog tijela iz treće zemlje te naziv i adresu nadležnog tijela odgovornog za odobrenje i registraciju i registarski broj, ako postoji«.

Iza dosadašnje točke 7., koja postaje točka 8., dodaje se nova točka 9., koja glasi:

»9. ako je ono izdano, broj i datum odobrenja za obavljanje provjere izvještaja o održivosti kod nadležnog tijela matične države članice ili nadležnog tijela iz treće zemlje te naziv i adresu nadležnog tijela odgovornog za odobrenje i registraciju i registarski broj, ako postoji«.

Dosadašnja točka 8. postaje točka 10.

U dosadašnjoj točki 8., koja postaje točka 10., iza riječi: »trećim zemljama« stavlja se zarez i briše se riječ: »te«, a iza riječi »registraciju« dodaju se riječi: »te podatak odnosi li se registracija na zakonsku reviziju, provjeru izvještaja o održivosti ili na oboje«.

Dosadašnje točke 9. i 10. postaju točke 11. do 13.

Članak 9.

U članku 11. u uvodnoj rečenici iza riječi: »registraciju« dodaju se riječi: »za potrebe revizije godišnjih financijskih izvještaja ili godišnjih konsolidiranih financijskih izvještaja i provjere izvještaja o održivosti«.

U točki 3. iza riječi: »treće zemlje« dodaju se riječi: »te podatak je li subjekt za obavljanje revizije u trećoj zemlji registriran za obavljanje revizije godišnjih financijskih izvještaja ili godišnjih konsolidiranih financijskih izvještaja, provjere izvještaja o održivosti ili oboje«.

U točki 5. iza riječi: »Ministarstvo financija« dodaju se riječi: »te podatak odnosi li se registracija na obavljanje zakonske revizije ili provjeru izvještaja o održivosti ili oboje«.

U točki 12. iza riječi: »trećim zemljama« stavlja se zarez i briše se riječ: »te«, a iza riječi »registraciju« dodaju se riječi: »te podatak odnosi li se registracija na zakonsku reviziju, provjeru izvještaja o održivosti ili na oboje«.

Članak 10.

U članku 12. u uvodnoj rečenici iza riječi: »koji obavljaju zakonsku reviziju« dodaju se riječi: »i/ili provjeru izvještaja o održivosti«.

U točki 3. iza riječi: »treće zemlje« dodaju se riječi: »te podatak je li subjekt za obavljanje revizije u trećoj zemlji registriran za obavljanje revizije godišnjih financijskih izvještaja ili godišnjih konsolidiranih financijskih izvještaja, provjere izvještaja o održivosti ili oboje«.

U točki 5. iza riječi: »Ministarstva financija« dodaju se riječi: »te podatak odnosi li se registracija na obavljanje zakonske revizije ili provjeru izvještaja o održivosti«.

U točki 7. iza riječi: »registraciju« dodaju se riječi: » te podatak odnosi li se registracija na zakonsku reviziju, provjeru izvještaja o održivosti ili na oboje«.

Članak 11.

U članku 13. ispred riječi: »Ministarstvo financija« briše se oznaka stavka: »(1)«.

Stavak 2. briše se.

Članak 12.

U članku 15. stavku 1. riječi: »stavka 1.« brišu se.

Stavak 2. briše se.

Dosadašnji stavak 3. postaje stavak 2.

U dosadašnjem stavku 3. koji postaje stavak 2. riječi: »i stavka 2.« brišu se.

Članak 13.

U članku 16. stavku 1. točki 1. riječi: »člankom 14. Zakona« zamjenjuju se riječima: »člancima 14. i 14.e Zakona«.

Članak 14.

Prilog I. zamjenjuje se novim Prilogom I., koji se nalazi u privitku ovoga Pravilnika i čini njegov sastavni dio.

PRIJELAZNA I ZAVRŠNA ODREDBA

Prijelazna odredba

Članak 15.

Ministarstvo financija će registre iz članka 3. Pravilnika o vođenju registara (»Narodne novine«, broj 53/19.) prilagoditi odredbama ovoga Pravilnika u dijelu provjere izvještaja o održivosti do 1. siječnja 2026.

Stupanje na snagu

Članak 16.

Ovaj Pravilnik objavit će se u »Narodnim novinama«, a stupa na snagu osmoga dana od dana objave.

Klasa: 011-01/25-04/7
 Urbroj: 513-06-03-25-6
 Zagreb, 9. srpnja 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.

PRILOG I.

ZAHTJEV
 ZA UPIS PROMJENE PODATAKA U REGISTRU

(označiti vrstu registra)

1. registar revizorskih društava

2. registar samostalnih revizora

3. registar ovlaštenih revizora

4. registar revizorskih društava i registar ovlaštenih revizora iz drugih država članica

5. registar ovlaštenih revizora iz trećih zemalja

6. registar subjekata za obavljanje revizije u trećoj zemlji i registar revizora u trećoj zemlji

|  |  |
| --- | --- |
| Registarski broj |  |
| Tvrtka ili ime i prezime |  |
| Ime i prezime osobe ovlaštene za zastupanje (ako je stranka ima) |  |
| Vrsta promjene podataka u registru |  |
| Ime i prezime ili naziv podnositelja zahtjeva |  |
| Poslovna adresa |  |
| Kontakt podaci (telefon/mob., adresa elektroničke pošte) |  |
| Datum nastale promjene |  |
| Prilozi |  |
| Mjesto i datum podnošenja zahtjeva |  |

Potpis podnositelja zahtjeva/zastupnika revizorskog društva
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_